Stratégiák a Hitori játékhoz.
Kelemen Gábor
kelemeng at gnome dot hu 2014.
Úr Balázs
ur.balazs at fsf dot hu 2013, 2014, 2019, 2021.

# Játékmenet stratégiák

A Hitori meglehetősen hasonló a Sudokuhoz, amennyiben logikai következtetéssel lehet meghatározni a kifestendő cellákat. Az egyik stratégia szerint a Shift és kattintás használatával felcímkézzük az ismétlődő számokat az egyes oszlopokban, majd a Ctrl és kattintás használatával felcímkézzük az ismétlődő számokat az egyes sorokban.

Miután ez megvan a teljes táblán, a mindkét módon felcímkézett cellák jó jelöltek a kifestéshez, noha nem mindig. Egy cella kifestésekor az ugyanabban a sorban és oszlopban azonos számot tartalmazó cellák felcímkézésének megszüntetése jó módszer azon cellák nyilvántartására, amelyek még mindig megsértik a Hitori 1. szabályát.

Mindig tartsa szem előtt a Hitori 2. szabályát, miszerint két szomszédos cella nem lehet egyszerre kifestve. A Hitori vörössel emeli ki a 2. szabályt megsértő cellákat. Hasonlóan a 3. szabályt a kifestetlen cellák többi kifestetlen cellától való elválasztásával megsértő cellák is vörössel lesznek kiemelve.

Ha bármikor elakad, válassza a fejlécsávon lévő Javaslat menüpontot, hogy a Hitori kiemeljen egy cellát, amelynek kifestésével vagy kifestésének törlésével közelebb lehet jutni a megoldáshoz.