A Hitori játék használata.
Kelemen Gábor
kelemeng at gnome dot hu 2014.
Úr Balázs
ur.balazs at fsf dot hu 2013, 2014, 2019, 2021.

# Játékmenet

Új játék indításához nyomja meg az ablak jobb felső sarkában lévő menügombot, és válassza az Új játék menüpontot. Ha már játszik, a Hitori meg fogja kérdezni, hogy leállítja-e az aktuális játékot.

Egy cella kifestéséhez kattintson rá. A kifestés megszüntetéséhez kattintson rá újra. Amikor a cellák úgy vannak kifestve, hogy a három szabály egyike sem sérül, a játék befejeződik és a tábla már nem lesz módosítható.

A Hitori lehetővé teszi a tábla megoldása közben a cellák felcímkézését saját jegyzettel. Ez a Ctrl vagy Shift billentyű lenyomva tartása közbeni cellára kattintással érhető el. A két billentyű eltérően címkézi fel a cellákat, és a cellák egyszerre mindkét módon felcímkézhetők. A cellák felcímkézése megszüntethető, ha a Ctrl vagy Shift nyomva tartása közben újra rájuk kattint.

Egy lépés visszavonásához vagy ismételt végrehajtásához nyomja meg a fejlécsávon lévő Visszavonás vagy Mégis gombot. Korlátlan számú lépést vonhat vissza vagy hajthat végre ismét.

A kifestendő cellákkal kapcsolatos javaslatért nyomja meg a fejlécsávon lévő Javaslat gombot. Egy cella villogó vörös körvonallal kerül kiemelésre. Ez jelzi, hogy a cella aktuális állapota (kifestett vagy sem) helytelen, és meg kell változtatni a játék megnyeréséhez.